גירוש ‎ הפליטים ‎ ־  חרפה‎ 

מאות ‎ הפגינו ‎ בתל־אביב ‎ נגד ‎ גירוש ‎ מהגרי ‎ עבודה ‎ ופליטים ‎ על ‎ ילדיהם.‎ 


מאות ‎ השתתפו ‎ במוצ״ש ‎ (11.7) ‎ באירוע ‎ הפגנה, ‎ שנערך‎ 
בגן ‎ לוינסקי ‎ בתל ‎ אביב, ‎ נגד ‎ מבצע ‎ גירוש ‎ הפליטים, ‎ העובדים‎ 
הזרים ‎ ומשפחותיהם, ‎ שמנהלת ‎ בימים ‎ אלה ‎ משטרת ‎ ההגירה.‎ 
המפגינים ‎ הניפו ‎ כרזות, ‎ עליהן ‎ נכתב: ‎ "מדינת ‎ היהודים,‎ 
השכחת?", ‎ "כולנו ‎ פליטים, ‎ די ‎ לגירוש", ‎ "אין ‎ ילד ‎ לא ‎ חוקי",‎ 
״אל ‎ תשימו ‎ אותנו ‎ בכלא״, ‎ וכן ‎ ״הצילו‎ !״ ‎ בשפות ‎ שוות.‎ 

מתקפה ‎ קשה ‎ של ‎ חברי ‎ כנסת ‎ נגד ‎ מבצע ‎ המעצר ‎ והגירוש‎ 
של ‎ מהגרי ‎ עבודה ‎ ופליטים, ‎ התרחשה ‎ במסגרת ‎ דיון ‎ מיוחד‎ 
בוועדה ‎ לזכויות ‎ הילד, ‎ שנערך ‎ בשבוע ‎ שעבר. ‎ חברי ‎ הכנסת‎ 
תקפו ‎ את ‎ המבצע ‎ וכינו ‎ אותו ‎ "פשיטת ‎ רגל ‎ מוסרית".‎ 

במסגרת ‎ הוועדה ‎ העידו ‎ הגורמים ‎ המקצועיים, ‎ שהם ‎ אינם‎ 
ערוכים ‎ להתמודד ‎ עם ‎ השלכות ‎ המעצר ‎ והגירוש. ‎ "שירות ‎ בתי‎ 
הסוהר ‎ אינו ‎ ערוך ‎ להתמודד ‎ עם ‎ מקרים ‎ כאלו״ ‎ -  אמרה ‎ תת‎ 
גונדר ‎ דבי ‎ שגיא.‎ 

ח״כ ‎ דב ‎ חנין ‎ הדגיש ‎ בתגובתו, ‎ כי ‎ "מדינת ‎ ישראל ‎ צריכה‎ 
להודות ‎ לארגונים ‎ לסיוע ‎ לעובדים ‎ הזרים, ‎ שמצילים ‎ אותה‎ 
מפשיטת ‎ רגל ‎ מוסרית. ‎ הבעיה ‎ איננה ‎ העובדים ‎ הזרים, ‎ אלא‎ 
החברות ‎ שמביאות ‎ לכאן ‎ עובדים ‎ מארצות ‎ אחרות ‎ בלי ‎ לדאוג‎ 
לקליטתם ‎ בעבודה, ‎ לתנאיי ‎ עבודתם ‎ ולמעמדם. ‎ בקבלנים ‎ אלה‎ 
צריכה ‎ מנהלת ‎ ההגירה ‎ לטפל".‎ 

לכאורה, ‎ הממשלה ‎ השלימה ‎ עם ‎ נוכחותם ‎ של ‎ הפליטים‎ 
מסודאן, ‎ שהגיעו ‎ לישראל, ‎ והיא ‎ אף ‎ מאפשרת ‎ להם ‎ לעבוד.‎ 
אך ‎ בחודשים ‎ האחרונים ‎ מופעל ‎ נגד ‎ הפליטים ‎ נוהל ‎ "חדרה-‎ 
גדרה", ‎ המאפשר ‎ להם ‎ לשהות ‎ רק ‎ באזורים ‎ צפונית ‎ לחדרה‎ 
ודרומית ‎ לגדרה. ‎ הגבלה ‎ חמורה ‎ זו ‎ של ‎ חופש ‎ התנועה‎ 
למבקשי ‎ מקלט ‎ בישראל ‎ גורמת ‎ עוול ‎ רב ‎ לפליטים.‎ 

רשות ‎ ההגירה ‎ עצרה ‎ בימים ‎ האחרונים ‎ מבקש ‎ מקלט‎ 
מסודן, ‎ שהיה ‎ בדרכו ‎ לקבלת ‎ טיפול ‎ רפואי ‎ במרפאה ‎ של‎ 
הרופאים ‎ לזכויות ‎ אדם ‎ ביפו ‎ -  שהיא ‎ המקום ‎ היחיד ‎ המגיש‎ 
שירות ‎ רפואי ‎ לפליטים. ‎ הסיבה ‎ -  הוא ‎ הפר ‎ את ‎ נוהל ‎ ״גדרה ‎ - 
חדרה". ‎ "אני ‎ יודע ‎ שאסור ‎ לי ‎ להיות ‎ בתל ‎ אביב. ‎ אני ‎ גר ‎ באור‎ 
עקיבא, ‎ אבל ‎ היה ‎ לי ‎ תור ‎ אצל ‎ רופאים ‎ לזכויות ‎ אדם״ ‎ -  אמר‎ 
העצור ‎ לוועדה ‎ שבדקה ‎ את ‎ מעצרו. ‎ במקרה ‎ אחר, ‎ נעצרה‎ 
מהגרת ‎ עבודה ‎ חולת ‎ סרטן ‎ מהפיליפינים, ‎ המקבלת ‎ גם ‎ היא‎ 
ליווי ‎ וטיפול ‎ רפואי ‎ במרפאת ‎ רופאים ‎ לזכויות ‎ אדם. ‎ החולה‎ 
שוחררה ‎ רק ‎ לאחר ‎ שהתחייבה ‎ לעזוב ‎ את ‎ הארץ ‎ בתוך ‎ חודש.‎ 


"מדובר ‎ באטימות, ‎ נבזות, ‎ ניצול ‎ מרות ‎ והתעללות ‎ בחלש"‎ 

-  אמר ‎ רן ‎ כהן, ‎ מנהל ‎ מחלקת ‎ חסרי ‎ מעמד ‎ ומהגרי ‎ עבודה‎ 
ברופאים ‎ לזכויות ‎ אדם, ‎ והוסיף: ‎ "הגירוש ‎ עלול ‎ להוות ‎ גזר‎ 
דין ‎ מוות ‎ לחולת ‎ הסרטן".‎ 

בשבוע ‎ שעבר ‎ עתרו ‎ לבג״ץ ‎ רופאים ‎ לזכויות ‎ אדם ‎ וארגונים‎ 
נוספים, ‎ בדרישה ‎ לבטל ‎ את ‎ הנוהל ‎ הדרקוני ‎ של ‎ משטרת‎ 
ההגירה, ‎ המונע ‎ קבלת ‎ טיפול ‎ רפואי.‎ 

המערכה ‎ להגנת ‎ פליטים ‎ ומהגרי ‎ עבודה ‎ כוללת ‎ גם ‎ ילדיהם,‎ 
לרבות ‎ אלה ‎ שנולדו ‎ בישראל. ‎ בעבר ‎ נהגו ‎ השלטונות ‎ לא‎ 
לגרש ‎ ילדי ‎ מהגרים ‎ עד ‎ שמלאו ‎ להם ‎ 18  שנה. ‎ בשלב ‎ מסוים‎ 
הוחלט ‎ גם ‎ להעניק ‎ לחלק ‎ מהם ‎ תושבות. ‎ אך ‎ כל ‎ זה ‎ שונה.‎ 

דבר ‎ היועץ ‎ לשואה ‎ גרעינית‎ 

עוז■ ‎ ארד, ‎ המכהן ‎ כיועץ ‎ מדיני ‎ וראש ‎ המטה ‎ לביטחון‎ 
לאומי ‎ במשרד ‎ ראש ‎ הממשלה, ‎ מחזיק ‎ במה ‎ שמכונה ‎ "התיק‎ 
האירני", ‎ ונחשב ‎ כמקורב ‎ ביותר ‎ לנתניהו. ‎ עובדות ‎ אלה‎ 
מחייבות ‎ לייחס ‎ משמעות ‎ רבה ‎ להתבטאויותיו.‎ 

בריאיון ‎ לארי ‎ שביט ‎ (״מוסף ‎ הארץ״, ‎ 10.7), ‎ שטח ‎ עוזי ‎ ארד‎ 
את ‎ משנתו ‎ הקיצונית ‎ הפטליסטית: ‎ אין ‎ סיכוי ‎ לשלום ‎ עם‎ 
הפלסטינים ‎ בשנים ‎ הקרובות; ‎ אין ‎ להחזיר ‎ את ‎ הגולן ‎ לסוריה‎ 
תמורת ‎ שלום‎ ;  מצב ‎ של ‎ חימוש ‎ גרעיני ‎ הדדי ‎ עדיף ‎ על ‎ שלום‎ 
הדדי.‎ 

אך ‎ החמורה ‎ מכל ‎ הייתה ‎ התבטאותו ‎ בזכות ‎ מלחמה‎ 
גרעינית. ‎ וזו ‎ התפיסה ‎ הנוראה, ‎ שעמה ‎ מזדהה ‎ עוזי ‎ ארד:‎ 

"ישראל ‎ זקוקה ‎ להרתעה ‎ קשה ‎ ומוחלטת. ‎ אם‎ 
לישראל ‎ יהיה ‎ אויב ‎ המצויד ‎ בנשק ‎ גרעיני, ‎ עליה ‎ יהיה‎ 
לבנות ‎ הרתעה ‎ מעולה, ‎ אשר ‎ תבטיח, ‎ שגם ‎ היא ‎ עצמה‎ 
תיחרב, ‎ המדינה ‎ שתתקוף ‎ אותה ‎ תושמד".‎ 

והוסיף ‎ חזאי ‎ השואה ‎ הגרעינית, ‎ הלוחש ‎ על ‎ אוזנו ‎ של‎ 
נתניהו: ‎ "לכך ‎ התכוון ‎ שמעון ‎ פרס ‎ כשאמר, ‎ שאם ‎ אירן‎ 
מאיימת ‎ להשמיד ‎ את ‎ ישראל, ‎ גם ‎ את ‎ אירן ‎ יש ‎ להרוס".‎ 

בתחילת ‎ החודש ‎ הבא ‎ תציין ‎ האנושות ‎ את ‎ יום ‎ הטלת‎ 
פצצות ‎ האטום ‎ על ‎ הירושימה ‎ ונגסאקי. ‎ זו ‎ תזכורת ‎ לציבור‎ 
הישראלי, ‎ לאיזה ‎ אסון ‎ של ‎ השמדה ‎ גרעינית ‎ גוררת ‎ אותנו‎ 
ממשלת ‎ נתניהו-ליברמן־ברק.‎ 


בלבלה ‎ חברה/‎ 2 


תקציב ‎ המדינה: ‎ נותר ‎ גרוע‎ 
גם ‎ לאחר ‎ שהוצאו ‎ במה ‎ "עיזים"‎ 


תקציב ‎ המדינה ‎ לשנים ‎ 2010־2009 ‎ מובא ‎ השבוע ‎ לאישור‎ 
הכנסת, ‎ וזאת ‎ לאחר ‎ שעלה ‎ בידי ‎ הממשלה ‎ ליצור ‎ מראית ‎ עין‎ 
של ‎ "שינויים ‎ יסודיים". ‎ כמו ‎ בכל ‎ שנה, ‎ גם ‎ הצעת ‎ התקציב‎ 
הנוכחית ‎ כללה ‎ כמה ‎ וכמה ‎ ״עיזים״ ‎ -  הצעות, ‎ שהאוצר‎ 
מכניס, ‎ כדי ‎ אחר-כך ‎ לסגת ‎ מהן, ‎ ובדרך ‎ זו ‎ ליצור ‎ את ‎ הרושם,‎ 
שהתקציב ‎ שופר ‎ פלאים. ‎ בתקציב ‎ הנוכחי, ‎ את ‎ תפקיד‎ 
ה״עיזים" ‎ מילאו ‎ ההצעות ‎ להטיל ‎ מע״מ ‎ על ‎ פירות ‎ וירקות;‎ 
לבטל ‎ את ‎ נקודת ‎ הזיכוי ‎ לאישה ‎ עובדת; ‎ לגבות ‎ מס ‎ בריאות‎ 
מינימלי ‎ של ‎ 90  שקלים, ‎ ועוד ‎ כמה.‎ 

וכמו ‎ בשנים ‎ קודמות, ‎ שעה ‎ שהתקשורת ‎ עסוקה ‎ ב״עיזים",‎ 
אושרו ‎ הצעת ‎ התקציב ‎ בכללותה ‎ והצעות ‎ החוק ‎ הגרועות,‎ 
הכלולות ‎ ב״חוק ‎ ההסדרים״, ‎ ואשר ‎ במרכזן ‎ -  הפרטות ‎ של‎ 
חברת ‎ החשמל ‎ ורשות ‎ הדואר, ‎ "הטל ‎ הבצורת", ‎ הפחתת ‎ שכר‎ 
כללית ‎ לצורך ‎ "סיוע ‎ למפעלים ‎ במצוקה", ‎ הרעת ‎ תנאיי‎ 
הפנסיה ‎ של ‎ עובדי ‎ המדינה ‎ (הצמדת ‎ הפנסיה ‎ לעליית ‎ המדד‎ 
במקום ‎ להעלאת ‎ השכר ‎ של ‎ עובדי ‎ המדינה), ‎ עוד ‎ הפחתות ‎ מס‎ 
לעשירים ‎ בצד ‎ העלאת ‎ מע״מ ‎ ב-1%.‎ 

גם ‎ תקציב ‎ 2009-2010  הוא ‎ תקציב ‎ מלחמתי ‎ ביסודו, ‎ שבו‎ 
מחצית ‎ התקציב ‎ מופנית ‎ להוצאות ‎ צבאיות ‎ ולהחזר ‎ חובות.‎ 
בתקציב ‎ החדש ‎ שוב ‎ קיצצו ‎ בסעיפים ‎ האזרחיים, ‎ אך ‎ שמרו ‎ על‎ 
גודלו ‎ המנופח ‎ של ‎ התקציב ‎ הצבאי.‎ 

למרות ‎ שהתקציב ‎ החדש ‎ נידון ‎ בתקופת ‎ משבר ‎ כלכלי, ‎ אין‎ 
בו ‎ שום ‎ התייחסות ‎ ממשית ‎ לנושא ‎ המאבק ‎ באבטלה. ‎ לעומת‎ 
זאת ‎ נקבע, ‎ כי ‎ מימון ‎ דמי ‎ האבטלה ‎ ייעשה ‎ גם ‎ הלאה ‎ על‎ 
חשבון ‎ העברה ‎ מענף ‎ קצבות ‎ ילדים, ‎ במקום ‎ שייעשה ‎ על‎ 
חשבון ‎ תקציב ‎ המדינה, ‎ כפי ‎ שקובע ‎ חוק ‎ הביטוח ‎ הלאומי.‎ 
התקציב ‎ והנשים‎ 

מנהלת ‎ מרכז ‎ אדוה, ‎ ברברה ‎ סבירסקי, ‎ פרסמה ‎ בשבוע‎ 
שעבר ‎ ניתוח ‎ של ‎ הצעת ‎ התקציב ‎ וחוק ‎ ההסדרים ‎ מנקודת‎ 
ראות ‎ מגדרית. ‎ המסמך ‎ נכתב ‎ ביוזמת ‎ פורום ‎ נשים ‎ לתקציב‎ 
הוגן ‎ ונשלח ‎ לחברי ‎ כנסת ‎ ולשרים.‎ 

סבירסקי ‎ מציינת, ‎ כי ‎ אחת ‎ התוצאות ‎ של ‎ הרכבת‎ 
הקואליציה ‎ החדשה ‎ הייתה ‎ ביטול ‎ הקיצוץ ‎ המתוכנן ‎ בתקציב‎ 
משרד ‎ הביטחון‎ ;  במקומו, ‎ הוחלט ‎ על ‎ קיצוץ ‎ רוחבי ‎ גדול ‎ יותר‎ 
בבסיס ‎ התקציב ‎ של ‎ כל ‎ משרדי ‎ הממשלה, ‎ פרט ‎ למשרד‎ 
הביטחון.‎ 

מאחר ‎ ששני ‎ שלישים ‎ מעובדי ‎ המדינה ‎ הן ‎ נשים. ‎ ומאחר‎ 
ששכר ‎ הינו ‎ מרכיב ‎ חשוב ‎ בתקציב ‎ של ‎ כל ‎ משרדי ‎ הממשלה,‎ 
כמעט ‎ כל ‎ פגיעה ‎ בתקציבי ‎ משרדי ‎ הממשלה ‎ משפיעה ‎ לרעה‎ 
על ‎ נשים ‎ -  כעובדות ‎ מדינה.‎ 

בנייר ‎ העמדה ‎ התייחסות ‎ מעמיקה ‎ בסוגיות ‎ של ‎ הכנסות‎ 
והוצאות ‎ התקציב, ‎ השינויים ‎ במיסוי ‎ ולסעיפים ‎ תקציביים‎ 
נבחרים ‎ במשרדי ‎ הבריאות, ‎ החינוך, ‎ התמ״ת ‎ והרווחה ‎ שהם‎ 
רלוונטיים ‎ במיוחד ‎ לנשים. ‎ סבירסקי ‎ מצביעה ‎ על ‎ המשמעות‎ 
השלילית ‎ של ‎ הקיצוץ ‎ בהקצבות ‎ למקלטים ‎ לנשים ‎ מוכות‎ 
ולמרכזים ‎ לסיוע ‎ לקורבנות ‎ של ‎ תקיפה ‎ מינית; ‎ התשלום‎ 
הגבוה ‎ שנותר ‎ עבור ‎ החזקת ‎ ילד ‎ במעון ‎ יום ‎ ־  תשלום ‎ מינימלי‎ 
של ‎ 443  שקלים ‎ למשפחה ‎ במצב ‎ סוציאלי ‎ קשה ‎ ועד ‎ ל-1,800‎ 
שקלים, ‎ שזה ‎ התעריף ‎ שנגבה ‎ מרוב ‎ ההורים.‎ 


המערכות ‎ בכנסת ‎ טרם ‎ תמו‎ 

אחת ‎ הרפורמות ‎ ההרסניות, ‎ שגיבשה ‎ ממשלת ‎ נתניהו ‎ היא‎ 
ההפרטה ‎ של ‎ אדמות ‎ המדינה, ‎ כלומר ‎ הפיכת ‎ הקרקע ‎ לנדל״ן.‎ 
נתניהו, ‎ בדרכו ‎ השקרית, ‎ תיאר ‎ רפורמה ‎ זו ‎ כתשובה ‎ לבעיה‎ 
של ‎ השגת ‎ אישור ‎ לסגירת ‎ מרפסת. ‎ בפועל, ‎ רפורמה ‎ זו ‎ נועדה‎ 
להעשיר ‎ את ‎ ההון ‎ הגדול, ‎ ספסרי ‎ הנדל״ן ‎ והקבלנים ‎ ותוביל‎ 
להתייקרות ‎ חריפה ‎ בדיור ‎ בישראל.‎ 

הצעת ‎ החוק ‎ בדבר ‎ הפרטת ‎ הקרקעות ‎ של ‎ המדינה ‎ פוצלה‎ 
אמנם ‎ מחוק ‎ ההסדרים, ‎ אך ‎ ישנה ‎ סכנה ‎ שהיא ‎ תובא ‎ להצבעה‎ 
במליאה ‎ השבוע, ‎ יחד ‎ עם ‎ התקציב.‎ 

במסגרת ‎ הדיונים ‎ בתקציב, ‎ עלה ‎ בידי ‎ ח״כ ‎ דב ‎ הנין‎ (חד״ש)‎ 
לגרום ‎ לפיצול ‎ ארבעה ‎ סעיפים ‎ חשובים ‎ מחוק ‎ ההסדרים.‎ 
ביוזמתו ‎ של ‎ הנין, ‎ תדון ‎ הכנסת ‎ בנפרד ‎ בהצעת ‎ הממשלה‎ 
להטיל ‎ את ‎ האחריות ‎ למאבק ‎ בעבריינות ‎ אלימה ‎ על ‎ הרשויות‎ 
המקומיות ‎ באמצעות ‎ הקמתן ‎ של ‎ משטרות ‎ עירוניות. ‎ הנין‎ 
ציין, ‎ כי ‎ חקיקה ‎ כזאת ‎ היא ‎ צעד ‎ נוסף ‎ במהלך ‎ התנערות‎ 
המדינה ‎ מאחריותה ‎ והפרטת ‎ שירותיה.‎ 

סעיף ‎ שני ‎ שפוצל ‎ מחוק ‎ ההסדרים ‎ ביוזמת ‎ הנין ‎ עוסק‎ 
בהקמת ‎ איגודי ‎ ערים ‎ תעשייתיים. ‎ מעיון ‎ בהצעת ‎ חוק ‎ זו‎ 
התברר, ‎ שהמטרה ‎ איננה ‎ הגברת ‎ התיאום ‎ בין ‎ היישובים‎ 
בנושאים ‎ סביבתיים ‎ וחברתיים. ‎ זה ‎ ניסיון ‎ להפוך ‎ את ‎ המודל‎ 
של ‎ המועצות ‎ התעשייתיות ‎ בתפן ‎ וברמת ‎ חובב, ‎ למודל ‎ ארצי.‎ 
כידוע, ‎ שתי ‎ המועצות ‎ האלה ‎ מנוהלות ‎ בידי ‎ ועדות, ‎ הממונות‎ 
בידי ‎ הממשלה, ‎ ואין ‎ בינן ‎ לבין ‎ היישובים ‎ הסובבים ‎ אותן ‎ שום‎ 
קשר. ‎ מטרתם ‎ היחידה ‎ של ‎ איגודי ‎ הערים ‎ התעשייתיים ‎ היא‎ 
פיתוח ‎ התעשייה ‎ לטובת ‎ משפחות ‎ ההון ‎ על ‎ חשבון ‎ האזרחים.‎ 

הסעיף ‎ השלישי ‎ שפוצל ‎ ביוזמת ‎ הנין ‎ הוא ‎ הצעת ‎ הממשלה‎ 
להחליף ‎ את ‎ היטל ‎ הפיתוח, ‎ המוטל ‎ כעת ‎ על ‎ הקבלנים,‎ 
והמשמש ‎ למימון ‎ הכנת ‎ תשתיות, ‎ בהיטל ‎ שיוטל ‎ על‎ 
האזרחים, ‎ כדי ‎ שהם ‎ יאולצו ‎ לממן ‎ את ‎ הנחת ‎ התשתיות.‎ 

הסעיף ‎ הרביעי ‎ שפוצל ‎ מחוק ‎ ההסדרים ‎ ביזומת ‎ הנין ‎ עוסק‎ 
בהצעת ‎ הממשלה ‎ להגביל ‎ את ‎ סמכויותיה ‎ של ‎ הרשות‎ 
המקומית ‎ בכל ‎ הנוגע ‎ ברישוי ‎ עסקים, ‎ צעד ‎ שיפתח ‎ מסלול‎ 
ירוק ‎ בפני ‎ עשירים.‎ 

כמה ‎ מסקנות‎ 

תקציב ‎ המדינה ‎ לשנים ‎ 2009-2010  יגבה ‎ מהציבור ‎ בכל‎ 
שנה ‎ כ-8 ‎ מיליארדי ‎ שקלים, ‎ שרובם ‎ מסים ‎ רגרסיביים ‎ על‎ 
הוצאה: ‎ מע״מ, ‎ היטל ‎ על ‎ מים, ‎ מסים ‎ על ‎ דלק ‎ וסיגריות.‎ 
באותו ‎ זמן, ‎ לפי ‎ חישובי ‎ האוצר ‎ עצמו, ‎ הטבות ‎ המס, ‎ שמהן‎ 
ייהנו ‎ בעיקר ‎ בעלי ‎ ההכנסות ‎ הגבוהות, ‎ ייסתכמו ‎ בחמש‎ 
השנים ‎ הקרובות ‎ ב-45 ‎ מיליארד ‎ שקלים, ‎ או ‎ ב-9 ‎ מיליארד‎ 
שקלים ‎ לשנה.‎ 

בחסות ‎ מה ‎ שמכונה ‎ "עיסקת ‎ החבילה" ‎ עופר ‎ עיני, ‎ יו״ר‎ 
ההסתדרות, ‎ שילב ‎ ידיים ‎ עם ‎ האוצר ‎ במדיניות ‎ של ‎ הפחתת‎ 
שכר ‎ (דמי ‎ הבראה) ‎ ושל ‎ הפרטת ‎ חברות ‎ ממשלתיות,‎ 
שפירושה ‎ -  פיטורים ‎ והחלפת ‎ עובדים ‎ קבועים ‎ בעובדי ‎ קבלן‎ ; 
במדיניות ‎ של ‎ העלאת ‎ מסים ‎ עקיפים ‎ והורדת ‎ מס ‎ הכנסה‎ 
לעשירים, ‎ ונתן ‎ תמיכה ‎ פוליטית ‎ לממשלה ‎ ניאו-ליברלית.‎ 


עובדים‎ /3‎ 


פטנט ‎ של ‎ פינושה, ‎ טוב ‎ לפנסיה ‎ בישראל?‎ 

במסווה ‎ של ‎ דאגה ‎ לגימלאים, ‎ מתכוונים ‎ לשלוח ‎ את ‎ כולם ‎ לספסר ‎ בשוק ‎ ההון.‎ 


מאת ‎ אפרים ‎ דויד׳‎ 

שר ‎ האוצר ‎ יובל ‎ שטייניץ ‎ והממונה ‎ על ‎ שוק ‎ ההון, ‎ הביטוח‎ 
והחיסכון ‎ במשרד ‎ האוצר ‎ ידין ‎ ענתבי ‎ הציגו ‎ בשבוע ‎ שעבר‎ 
רשמית ‎ את ‎ הצעתם ‎ למודל ‎ חדש ‎ לחיסכון ‎ פנסיוני ‎ בישראל.‎ 
לדבריהם, ‎ ההצעה ‎ החדשה ‎ תדאג ‎ להתאמת ‎ החיסכון ‎ הפנסיוני‎ 
למאפייני ‎ החוסך ‎ ולגילו. ‎ לשם ‎ כך, ‎ יחויבו ‎ גופי ‎ הביטוח‎ 
לפנסיה ‎ (קופות ‎ הגמל, ‎ קרנות ‎ הפנסיה ‎ וחברות ‎ הביטוח)‎ 
להציע ‎ בין ‎ חמישה ‎ לשבעה ‎ מסלולי ‎ השקעה ‎ ייעודיים, ‎ שלכל‎ 
אחד ‎ מהם ‎ הרכב ‎ השקעות ‎ שונה. ‎ בנוסף, ‎ יוכלו ‎ גופי ‎ הביטוח‎ 
לנהל ‎ גם ‎ מסלולי ‎ השקעה ‎ "מתמחים" ‎ במניות ‎ או ‎ באגרות‎ 
חוב.‎ 

השר ‎ שטייניץ ‎ והממונה ‎ ענתבי ‎ כינו ‎ את ‎ הצעתם ‎ "מודל‎ 
ישראלי", ‎ אך ‎ בפועל ‎ זו ‎ גרסה ‎ ישראלית ‎ של ‎ ה״מודל‎ 
הצ׳יליאני", ‎ שהושלט ‎ בעת ‎ הדיקטטורה ‎ של ‎ הגנרל ‎ פינושה,‎ 
בעצתם ‎ של ‎ כלכלנים ‎ אמריקאיים.‎ 

הדגם ‎ הצייליאני‎ 

ל״דגם ‎ הצ׳יליאני״ ‎ שלושה ‎ עקרונות: ‎ 1. ‎ כל ‎ קרנות ‎ הפנסיה‎ 
מופרטות; ‎ 2. ‎ כל ‎ החסכונות ‎ לפנסיה ‎ מיועדים ‎ אך ‎ ורק ‎ לשוק‎ 
ההון, ‎ כלומר ‎ לעסקות ‎ של ‎ בעלי ‎ הון; ‎ 3. ‎ מדיניות ‎ ההשקעה‎ 
מבחינה ‎ בין ‎ חוסכים ‎ צעירים ‎ לבין ‎ חוסכים ‎ מבוגרים ‎ יותר.‎ 

שטייניץ ‎ וענתבי ‎ הדגישו ‎ בדבריהם ‎ את ‎ הנקודה ‎ השלישית,‎ 
וציינו ‎ כי ‎ מסלול ‎ פנסיה ‎ לחוסך ‎ צעיר ‎ יכלול ‎ יותר ‎ סיכונים,‎ 
ואילו ‎ המסלול ‎ למבוגרים ‎ יהיה ‎ זהיר ‎ יותר. ‎ בין ‎ היתר ‎ יגובשו‎ 
מסלול ‎ לפנסיונרים, ‎ מסלול ‎ לבני ‎ 60  ומעלה ‎ עד ‎ ליציאתם‎ 
לפנסיה, ‎ מסלול ‎ לבני ‎ 60-55, ‎ וכן ‎ שניים ‎ עד ‎ ארבעה ‎ מסלולים‎ 
שונים, ‎ המיועדים ‎ לחוסכים ‎ עד ‎ גיל ‎ 55. ‎ אך ‎ הם ‎ התעלמו ‎ משני‎ 
העקרונות ‎ הנותרים ‎ של ‎ הדגם ‎ הצ׳יליאני, ‎ שעוצב ‎ בידי‎ 
תלמידיו ‎ של ‎ הכלכלן ‎ הניאו-ליברלי ‎ מילטון ‎ פרידמן.‎ 

במסגרת ‎ יישום ‎ הסעיף ‎ הראשון ‎ בתוכנית, ‎ ציילה ‎ היא‎ 
המדינה ‎ היחידה ‎ בעולם, ‎ בה ‎ הופרט ‎ כל ‎ מערך‎ 
הפנסיה. ‎ במדינות ‎ אחרות, ‎ גם ‎ באלה ‎ שבהן ‎ בוצעו ‎ הפרטות‎ 
בתחום ‎ הפנסיה, ‎ כמו ‎ ארגנטינה ‎ או ‎ ישראל, ‎ נותרו ‎ במערכת‎ 
הפנסיה ‎ חלקים ‎ שאינם ‎ בבעלות ‎ פרטית. ‎ כך, ‎ למשל, ‎ קרנות‎ 
הפנסיה ‎ הוותיקות ‎ בישראל ‎ לא ‎ הופרטו ‎ עד ‎ כה‎ ;  הפנסיונרים‎ 
הוותיקים ‎ של ‎ שירות ‎ המדינה ‎ מקבלים ‎ פנסיה ‎ תקציבית.‎ 

חשוב ‎ לזכור, ‎ כי ‎ מערכת ‎ הפנסיה ‎ של ‎ צ׳ילה ‎ הופרטה ‎ בעת‎ 
הדיקטטורה ‎ של ‎ הגנרל ‎ פינושה. ‎ הפרטה ‎ זו ‎ נערכה ‎ ללא‎ 
התייעצות ‎ עם ‎ גוף ‎ כלשהו ‎ -  הפרלמנט ‎ היה ‎ סגור, ‎ נאסר ‎ על‎ 
המפלגות ‎ לפעול ‎ ואיגודי ‎ העובדים ‎ פעלו ‎ במחתרת. ‎ הפרטת‎ 
הפנסיות ‎ בוצעה ‎ בעקבות ‎ הפרטת ‎ רוב ‎ החברות ‎ והשירותים‎ 
הממשלתיים ‎ לטובת ‎ בעלי ‎ ההון ‎ -  תומכיו ‎ הנאמנים ‎ ביותר‎ 
של ‎ הגנרל ‎ הרוצח.‎ 

כללי ‎ החיסכון ‎ הפנסיוני ‎ בצ׳ילה ‎ נותרו ‎ בעינם ‎ גם ‎ לאחר ‎ תום‎ 
הדיקטטורה. ‎ אך ‎ מה ‎ קרה ‎ בינתיים ‎ לגימלאים ‎ של ‎ צ׳ילה ‎ ? 

כל ‎ החוסכים ‎ לפנסיה ‎ (צעירים ‎ כמבוגרים) ‎ וכל ‎ הגמלאים‎ 
בצ׳ילה ‎ גילו ‎ בחודשים ‎ האחרונים, ‎ שכל ‎ ההשקעות, ‎ לרבות‎ 
אלה ‎ שנחשבו ‎ "בטוחות" ‎ ואלה ‎ שהוגדרו ‎ "מסוכנות", ‎ הפכו‎ 


לאסון ‎ של ‎ ממש. ‎ גמלאים ‎ שיצאו ‎ בחודשים ‎ האחרונים‎ 
לפנסיה ‎ סיפרו ‎ לעיתונות ‎ הצ׳יליאנית ‎ כי ‎ "זכו" ‎ לגמלה‎ 
חודשית ‎ ששיעורה ‎ בין ‎ 50  ל-120 ‎ שקל ‎ בלבד, ‎ וזאת, ‎ לאחר‎ 
עשרות ‎ שנות ‎ חיסכון ‎ פנסיוני. ‎ זו ‎ פנסיה ‎ עלובה ‎ גם ‎ במושגים‎ 
צ׳יליאניים, ‎ שכן ‎ אינה ‎ מאפשרת ‎ לרכוש ‎ אפילו ‎ סל ‎ מוצרים‎ 
מזון ‎ בסיסי. ‎ כפי ‎ שאמר ‎ במרירות ‎ אחד ‎ הגמלאים: ‎ "בגיל ‎ כה‎ 
מבוגר, ‎ ולאחר ‎ שעבדתי ‎ קשה ‎ כל ‎ החיים, ‎ הפכתי ‎ לנטל ‎ על‎ 
ילדי, ‎ שאף ‎ הם ‎ עובדים ‎ קשה ‎ כדי ‎ לפרנס ‎ את ‎ משפחותיהם".‎ 

לפי ‎ חישובים ‎ שנערכו ‎ בצ׳ילה, ‎ רופאה ‎ בכירה ‎ ובעלת ‎ שכר‎ 
גבוה, ‎ שהחלה ‎ להפריש ‎ לקרן ‎ הפרטית ‎ מכספיה ‎ מתחילת‎ 
העבודה ‎ ב-1981 ‎ והיוצאת ‎ השנה ‎ לפנסיה, ‎ תקבל ‎ גמלה‎ 
חודשית ‎ של ‎ 2,750  שקלים. ‎ אילו ‎ אותה ‎ רופאה ‎ הייתה ‎ נשארת‎ 
עמיתה ‎ בקרן ‎ הפנסיה ‎ הממלכתית, ‎ זו ‎ שפינושה ‎ הפריט, ‎ היא‎ 
יכולה ‎ הייתה ‎ לקבל ‎ גמלה ‎ של ‎ 5,000  שקלים.‎ 
העיקר ‎ -  לדאוג ‎ לשוק ‎ ההון‎ 

אך ‎ לפני ‎ מחצית ‎ השנה, ‎ ענתבי ‎ היה ‎ גלוי ‎ לב ‎ יותר:‎ 
"התחייבנו ‎ בפני ‎ הממשלה ‎ להציג ‎ בתוך ‎ חצי ‎ שנה ‎ מודל ‎ של‎ 
חיסכון ‎ בהתאמה ‎ אישית ‎ לחוסך, ‎ ובעיקר ‎ לגילו ‎ של ‎ החוסך,‎ 
תוך ‎ אימוץ ‎ עקרונות ‎ מהמודל ‎ הצ׳יליאני״ ‎ -  הדגיש ‎ בדבריו‎ 
בוועידת ‎ ההון ‎ והשלטון ‎ השנתית, ‎ שערך ‎ העיתון ‎ "גלובס"‎ 
בת״א ‎ בדצמבר ‎ האחרון.‎ 

ענתבי ‎ אמר, ‎ שאין ‎ כוונה ‎ להעתיק ‎ את ‎ מה ‎ שנעשה ‎ בצ׳ילה,‎ 

גם ‎ בגלל ‎ שהמודל ‎ הצ׳יליאני ‎ רחוק ‎ מלהיות ‎ מושלם ‎ וגם ‎ בגלל‎ 
ששוק ‎ הפנסיה ‎ של ‎ צ׳ילה ‎ הוא ‎ שוק ‎ קטן ‎ ולא ‎ מפותח, ‎ שחולש‎ 
על ‎ מרחב ‎ של ‎ כ-15% ‎ משוק ‎ הפנסיה ‎ הישראלי. ‎ אז ‎ מדוע ‎ בכל‎ 
זאת ‎ לאמץ ‎ את ‎ המודל ‎ הצ׳יליאני?‎ 

הסיבה ‎ לאימוץ ‎ ה״מודל ‎ הצ׳יליאני" ‎ אינה ‎ נעוצה ‎ במצוקת‎ 
הגמלאים. ‎ הסיבה ‎ אחרת ‎ לגמרי, ‎ כפי ‎ שהסביר ‎ ענתבי ‎ אותו‎ 
נאום: ‎ "צריך ‎ להיזהר ‎ מדיבורים ‎ הנשמעים ‎ עכשיו ‎ על ‎ כך,‎ 
שהכסף ‎ לא ‎ צריך ‎ להיות ‎ בשוק ‎ ההון. ‎ צריך ‎ לזכור: ‎ הכלכלה‎ 
הפיננסית ‎ היא ‎ הגורם ‎ שמאפשר ‎ את ‎ קיומה ‎ של ‎ הכלכלה‎ 
הריאלית". ‎ גם ‎ הממונה ‎ לשעבר ‎ על ‎ שוק ‎ ההון ‎ אייל ‎ שלוש,‎ 
קרא ‎ לאפשר ‎ השקעת ‎ כספי ‎ פנסיה ‎ במסלולים ‎ עם ‎ סיכון, ‎ שכן‎ 
אחרת ‎ יעלה ‎ מחיר ‎ ההון. ‎ במילים ‎ אחרות: ‎ הדאגה ‎ של ‎ אנשי‎ 
האוצר, ‎ הוגי ‎ רפורמת ‎ הפנסיה ‎ נוסח ‎ צ׳ילה, ‎ היא ‎ קודם ‎ כל‎ 
דאגתם ‎ לכמות ‎ ההון ‎ שתעמוד ‎ לרשותם ‎ של ‎ בעלי ‎ ההון.‎ 
מחאת ‎ עובדים ‎ בציילה‎ 

ועוד ‎ דבר ‎ שלא ‎ סיפרו ‎ אנשי ‎ האוצר ‎ לעיתונאים, ‎ בעת‎ 
שבישרו ‎ על ‎ "המודל ‎ הישראלי ‎ לפנסיה": ‎ בצ׳ילה ‎ החלה‎ 
מחאה ‎ משולבת ‎ של ‎ עובדים ‎ וגמלאים ‎ בדרישה ‎ פשוטה:‎ 
הלאמת ‎ קרנות ‎ הפנסיה ‎ וניהולן ‎ בדרך ‎ שנוהלו ‎ לפני ‎ שלטון‎ 
פינושה.‎ 

עבור ‎ הצ׳יליאנים ‎ זו ‎ דרישה ‎ הגיונית, ‎ לגיטימית ‎ ואפילו‎ 
מציאותית. ‎ הרי ‎ מעבר ‎ לרכס ‎ האנדים, ‎ בארגנטינה, ‎ ובעקבות‎ 
המשבר ‎ הקפיטליסטי ‎ העולמי, ‎ החליטה ‎ הממשלה ‎ בראשות‎ 
הנשיאה ‎ קריסטינה ‎ דה ‎ קירשנר ‎ להלאים ‎ את ‎ כל ‎ קרנות ‎ הפנסיה‎ 
הפרטיות, ‎ להן ‎ היו ‎ כ-9 ‎ מיליון ‎ עמיתים, ‎ ולהנהיג ‎ בארצה‎ 
פנסיה ‎ ממלכתית ‎ חובה ‎ לכל ‎ העובדות ‎ והעובדים.‎ 


דמוקרטיה‎ /4‎ 


קרן ‎ סיוע ‎ למפעלים ‎ במצוקה:‎ 

כיצד ‎ ■חולק ‎ הכסף,‎ 

שלפי ‎ החוק ‎ ייגזל ‎ מהעובדים?‎ 

יחד ‎ עם ‎ תקציב ‎ המדינה ‎ (ר׳ ‎ עמוד ‎ 2) ‎ תאשר ‎ השבוע ‎ הכנסת‎ 
חוק ‎ שערורייתי, ‎ לפיו ‎ תיגזל ‎ מכל ‎ העובדים ‎ תמורה ‎ השווה‎ 
לרבע ‎ יום ‎ חופשה. ‎ הגדלה ‎ בחוק ‎ תיעשה ‎ במסגרת ‎ הצעת ‎ חוק‎ 
ממשלתית ‎ בדבר ‎ "קרן ‎ סיוע ‎ למפעלים ‎ במצוקה".‎ 

ההשראה ‎ להצעת ‎ החוק ‎ השערורייתית ‎ הזאת, ‎ המבקשת‎ 
להטיל ‎ על ‎ העובדים ‎ את ‎ עול ‎ המשבר ‎ הכלכלי, ‎ באה ‎ מההסכם‎ 
בין ‎ הממשלה ‎ להסתדרות ‎ בראשות ‎ עופר ‎ עיני ‎ ("עסקת‎ 
החבילה"). ‎ באותו ‎ הסכם ‎ נקבע ‎ קיצוץ ‎ של ‎ מחצית ‎ יום ‎ הבראה‎ 
משכרם ‎ של ‎ עובדי ‎ המגזר ‎ הציבורי, ‎ המיוצגים ‎ בידי‎ 
ההסתדרות ‎ הכללית. ‎ במקביל ‎ יתרמו ‎ לקרן ‎ גם ‎ המעסיקים,‎ 
שלהם ‎ זו ‎ תיחשב ‎ הוצאה ‎ מוכרת ‎ למס.‎ 

מעבר ‎ לשערורייה ‎ שבעצם ‎ הטלת ‎ המס ‎ החדש ‎ הזה ‎ על‎ 
העובדים, ‎ הסתבר, ‎ כי ‎ בהצעת ‎ החוק ‎ לא ‎ מפורטים‎ 
הקריטריונים ‎ לחלוקת ‎ תקציב ‎ הקרן. ‎ כן ‎ לא ‎ נכתב ‎ בחוק, ‎ מהו‎ 
עסק ‎ במצוקה, ‎ שראוי ‎ לסיוע ‎ של ‎ הקרן. ‎ בדיון ‎ בוועדת ‎ העבודה‎ 
והרווחה ‎ על ‎ הצעת ‎ החוק, ‎ הדגישה ‎ היועצת ‎ המשפטית ‎ של‎ 
הוועדה, ‎ עו״ד ‎ נועה ‎ בן ‎ שבת, ‎ כי ‎ "מתכונת ‎ החוק ‎ המוצגת‎ 
איננה ‎ חוקתית", ‎ והוסיפה, ‎ כי ‎ מדובר ‎ ב״חוק ‎ חסר ‎ כיוון, ‎ שיש‎ 
בו ‎ רק ‎ את ‎ מתווה ‎ גביית ‎ הכספים ‎ אך ‎ ללא ‎ המתווה ‎ לחלוקתם".‎ 
היא ‎ ציינה, ‎ כי ‎ "החוק ‎ הוא ‎ בעייתי ‎ ומסוכן ‎ וטוב ‎ היה ‎ לו‎ 
השלימה ‎ הממשלה ‎ את ‎ התמונה ‎ גם ‎ בהצגת ‎ הקריטריונים‎ 
החסרים".‎ 

וכיצד ‎ תירצה ‎ הממשלה ‎ את ‎ העדר ‎ כללי ‎ חלוקת‎ 
הכספים? ‎ רביב ‎ סובול, ‎ סגן ‎ הממונה ‎ על ‎ התקציבים ‎ באוצר,‎ 
אמר ‎ בדיון ‎ בוועדת ‎ העבודה ‎ והרווחה, ‎ כי ‎ "החוק ‎ הוא ‎ פועל‎ 
יוצא ‎ של ‎ ההסכמים ‎ והחקיקה ‎ מעגנת ‎ את ‎ תהליך ‎ גביית‎ 
הכספים ‎ לטובת ‎ הקרן, ‎ כאשר ‎ את ‎ עקרונות ‎ החלוקה ‎ החסרים‎ 
תקבע ‎ הנהלת ‎ הקרן ‎ לכשתורכב ‎ מנציגים ‎ של ‎ הממשלה,‎ 
ההסתדרות ‎ והתעשיינים ‎ שהם ‎ שותפי ‎ עסקת ‎ החבילה".‎ 

להערכת ‎ האוצר, ‎ היקף ‎ תקציב ‎ הקרן ‎ יגיע ‎ ל-600 ‎ מיליון‎ 
שקלים. ‎ יצוין ‎ שהמדינה ‎ אינה ‎ משתתפת ‎ במימון ‎ הקרן, ‎ אבל‎ 
לאוצר ‎ יהיה ‎ רוב ‎ בקרב ‎ מנהליה.‎ 

שר ‎ השיכון ‎ אריאל ‎ אטיאס ‎ (ש״ס):‎ 

מציע ‎ משטר ‎ אפרטהייד‎ 
לאזרחים ‎ הערבים‎ 

שר ‎ הבינוי ‎ והשיכון ‎ אריאל ‎ אטיאס, ‎ התבטא ‎ בתחילת‎ 
החודש ‎ באופן ‎ גזעני, ‎ כאשר ‎ קרא ‎ -  "לעצור ‎ את ‎ התפשטות‎ 
הערבים ‎ בצפון ‎ הארץ".‎ 

בשבוע ‎ שעבר, ‎ בתשובה ‎ לשאילתא ‎ של ‎ ח״כ ‎ איברהים‎ 
צרצור‎ (רע״מ-תע״ל) ‎ שעסקה ‎ בהתבטאותו, ‎ אמר ‎ אטיאס ‎ מעל‎ 
בימת ‎ הכנסת:‎ 

"אתם ‎ לא ‎ מתכוונים ‎ שנבנה ‎ עוד ‎ שכונה ‎ בהרצליה ‎ למגזר‎ 
הערבי. ‎ צריך ‎ שיהיה ‎ למגזר ‎ הערבי ‎ מקום ‎ להתפלל ‎ ולחיות‎ 
בתרבות ‎ שלו. ‎ המדינה ‎ היא ‎ מדינה ‎ יהודית, ‎ אבל ‎ יש ‎ לערבים‎ 
מקום ‎ לגור, ‎ הם ‎ שווי ‎ זכויות, ‎ אבל ‎ בסוף ‎ זאת ‎ מדינה ‎ יהודית, ‎ זו‎ 
ארצנו".‎ 

עוד ‎ אמר ‎ השר ‎ אטיאס: ‎ "אני ‎ מאמין ‎ שצריך ‎ לחיות ‎ בהפרדה‎ 
ואפשר ‎ לחלוק ‎ עלי. ‎ השוויון ‎ יהיה ‎ גם ‎ אם ‎ תהיה ‎ אפשרות ‎ לכל‎ 
אחד ‎ לחיות ‎ בתרבות ‎ שלו. ‎ המגזר ‎ החרדי ‎ חי ‎ יותר ‎ טוב ‎ כשהוא‎ 


חי ‎ בהפרדה ‎ ויש ‎ להם ‎ אותו ‎ שוויון. ‎ אנו ‎ מכירים ‎ בזכותם ‎ של‎ 
הערבים, ‎ עדיף ‎ לנו ‎ ולהם ‎ לגור ‎ בנפרד".‎ 

כדאי ‎ להזכיר, ‎ כי ‎ המשטר ‎ הגזעני ‎ בדרום ‎ אפריקה ‎ נקרא‎ 
"משטר ‎ ההפרדה": ‎ המילה ‎ ׳אפרטהייד׳ ‎ פירושה ‎ ׳הפרדה׳‎ 
בשפה ‎ האפריקנס. ‎ גם ‎ המשטר ‎ הגזעני ‎ בדרום ‎ אפריקה ‎ הסביר‎ 
מדוע ‎ "טוב ‎ שכל ‎ גזע ‎ יתגורר ‎ בנפרד".‎ 

ההתבטאות ‎ בכנסת ‎ הבהירה ‎ עוד ‎ יותר ‎ את ‎ המשמעות‎ 
הגזענית ‎ של ‎ תפיסתו ‎ של ‎ השר ‎ אטיאס. ‎ בהתבטאות ‎ הקודמת‎ 
במפגש ‎ בלשכת ‎ עורכי ‎ הדין ‎ בתל ‎ אביב‎ (2.7), ‎ אמר ‎ אטיאס ‎ בין‎ 
היתר, ‎ בהתייחסו ‎ ליישוב ‎ חריש, ‎ השוכן ‎ בצד ‎ המזרחי ‎ של ‎ ואדי‎ 
עארה‎ :  "חריש ‎ היא ‎ משימה ‎ לאומית. ‎ יש ‎ ללכת ‎ לשם ‎ ולעצור‎ 
ההתפשטות ‎ מוואדי ‎ ערה ‎ של ‎ אוכלוסייה, ‎ שבלשון ‎ המעטה‎ 
אינה ‎ אוהבת ‎ את ‎ מדינת ‎ ישראל".‎ 

ח״כ ‎ עפו ‎ אגברייה ‎ (חד״ש) ‎ אמר ‎ אז ‎ בתגובה: ‎ "אני ‎ מציע‎ 
לשר ‎ אטיאס ‎ ללכת ‎ בהקדם ‎ למרפאה ‎ הקרובה ‎ למקום ‎ מגוריו‎ 
כדי ‎ לבדוק, ‎ אם ‎ הוא ‎ לא ‎ לקה ‎ ב׳שפעת ‎ הגזענים׳ ‎ מבית ‎ היוצר‎ 
של ‎ ליברמן".‎ 

גוברת ‎ ההתנגדות ‎ להפיכה ‎ בהונדורס:‎ 

מו״מ ‎ להשבת ‎ סלאיה ‎ לשלטון‎ 

פעילי ‎ הגוש ‎ העממי ‎ בהונדורס, ‎ המאגד ‎ את ‎ מתנגדי‎ 
ההפיכה ‎ הצבאית, ‎ הקים ‎ בסוף ‎ השבוע ‎ שעבר ‎ מחסומים‎ 
בכבישים ‎ המובילים ‎ מהבירה ‎ לאזורי ‎ התעשייה ‎ וכן ‎ בכבישים‎ 
המחברים ‎ את ‎ הונדורס ‎ עם ‎ המדינות ‎ השכנות.‎ 

חואן ‎ ברהונה, ‎ המתאם ‎ של ‎ הגוש ‎ העממי, ‎ הסביר ‎ בסוף‎ 
השבוע, ‎ כי ‎ המחסומים ‎ הוקמו ‎ במטרה ‎ לשים ‎ קץ ‎ למשטר‎ 
הלא-חוקי, ‎ שהוקם ‎ בידי ‎ אנשי ‎ ההפיכה ‎ הצבאית. ‎ ברהונה‎ 
הוקיע ‎ את ‎ צעדי ‎ הדיכוי ‎ ואת ‎ המאסרים, ‎ שמבצע ‎ המשטר‎ 
הנוכחי. ‎ מאז ‎ הודח ‎ הנשיא ‎ הנבחר ‎ עמנואל ‎ סלאיה, ‎ מקיים‎ 
השלטון ‎ עוצר ‎ ברחבי ‎ המדינה.‎ 

בעוד ‎ שוחרי ‎ הדמוקרטיה ‎ בהונדורס ‎ מפגינים ‎ ומציבים‎ 
מחסומים, ‎ פרקליטות ‎ המדינה, ‎ ביד ‎ אחת ‎ עם ‎ ראשי ‎ הצבא ‎ ועם‎ 
ראשי ‎ הקונגרס, ‎ מנסה ‎ לגבש ‎ כתבי ‎ אישום ‎ רבים ‎ נגד ‎ הנשיא‎ 
סלאיה, ‎ שהודח ‎ בהפיכה ‎ צבאית. ‎ אולם ‎ נוכח ‎ הלחץ‎ 
הבינלאומי, ‎ הכריז ‎ דובר ‎ בית ‎ המשפט ‎ העליון, ‎ כי ‎ הקונגרס‎ 
של ‎ הונדורס ‎ יוכל ‎ לקבל ‎ החלטה ‎ בדבר ‎ חנינה ‎ לסלאיה‎ 
באישומים ‎ פוליטיים, ‎ אך ‎ לא ‎ באישומים ‎ של ‎ שחיתות.‎ 

בחסותו ‎ של ‎ הנשיא ‎ אריאס, ‎ נערכו ‎ בסוף ‎ השבוע ‎ בקוסטה‎ 
ריקה ‎ שיחות ‎ בין ‎ נציגי ‎ נשיא ‎ הונדורס ‎ המודח ‎ סלאיה ‎ לבין‎ 
נציגים ‎ של ‎ הנשיא ‎ מטעם ‎ הצבא ‎ -  מיצ׳לטי ‎ (המכונה ‎ בפי‎ 
שוחרי ‎ הדמוקרטיה ‎ -  "פינוצ׳טי"). ‎ הנשיא ‎ אריאס ‎ עצמו‎ 
נפגש ‎ בנפרד ‎ עם ‎ סלאיה ‎ ועם ‎ מיצ׳לטי. ‎ אחת ‎ האפשרויות‎ 
שהועלו ‎ בשיחות ‎ -  הקדמת ‎ הבחירות, ‎ שנועדו ‎ להתקיים‎ 
בנובמבר. ‎ נכון ‎ לרגע ‎ כתיבת ‎ שורות ‎ אלה, ‎ לא ‎ הושגה‎ 
התקדמות ‎ בשיחות.‎ 

ממשל ‎ אובאמה ‎ שב ‎ והביע ‎ תקווה ‎ שהסדר ‎ בהונדורס ‎ יושב‎ 
על ‎ כנו. ‎ מזכירת ‎ המדינה, ‎ הילרי ‎ קלינטון, ‎ נפגשה ‎ עם ‎ הנשיא‎ 
סלאיה ‎ בוואשינגטון ‎ וקראה ‎ ל״צדדים ‎ בעימות ‎ לשמור ‎ על‎ 
הסדר, ‎ להימנע ‎ משפיכות ‎ דמים, ‎ ולהיכנס ‎ להליך ‎ של ‎ דיאלוג".‎ 

חשוב ‎ להזכיר, ‎ כי ‎ שום ‎ מדינה ‎ לא ‎ הכירה ‎ עד ‎ כה ‎ במשטר‎ 
הבובות ‎ שהוקם ‎ לאחר ‎ ההפיכה ‎ הצבאית ‎ בהונדורס. ‎ בינתיים‎ 
שבו ‎ לקובה ‎ 80  מתנדבים ‎ -  מחנכים ‎ ומומחים ‎ בתחומים‎ 
אזרחיים, ‎ אשר ‎ סייעו ‎ לעם ‎ של ‎ הונדורס. ‎ המתנדבים ‎ שבו‎ 
לקובה ‎ ב-9.7, ‎ לאחר ‎ שהממשל ‎ הנוכחי ‎ בהונדורס ‎ ערם‎ 
מכשולים ‎ על ‎ עבודתם ‎ והפעיל ‎ נגדם ‎ פרובוקציות.‎ 


חברה ‎ 1סביבה/5‎ 


ישראל ‎ מזניחה, ‎ 1 השפכים ‎ בגדה ‎ אינם ‎ מטופלים‎ 

ח״כ ‎ חנין: ‎ דו״ח ‎ בצלם ‎ מתריע ‎ מפני ‎ ההשלכות ‎ של ‎ זיהום ‎ מים ‎ על ‎ האזרחים.‎ 


"המצב ‎ החמור ‎ והמסוכן ‎ פוגע ‎ בתושבים ‎ הפלסטינים ‎ בגדה‎ 
המערבית, ‎ ויש ‎ לו ‎ השלכות ‎ דרמטיות ‎ גם ‎ על ‎ הישראלים״ ‎ - 
התריע ‎ ח״ב ‎ דב ‎ חנין ‎ (חד״ש), ‎ בהעלותו ‎ לסדר ‎ היום ‎ של‎ 
הכנסת‎ (8.7) ‎ את ‎ נושא ‎ העדר ‎ הטיפול ‎ במרבית ‎ השפכים ‎ בגדה‎ 
המערבית.‎ 

בהסתכמו ‎ על ‎ דו״ח ‎ בצלם ‎ ציין ‎ הנין, ‎ כי ‎ בגדה ‎ המערבית‎ 
ובירושלים ‎ חיים ‎ 2.8  מיליון ‎ תושבים: ‎ פלסטינים ‎ ומתנחלים,‎ 
אך ‎ השפכים ‎ של ‎ 2  מיליון ‎ בני ‎ אדם ‎ אינם ‎ מטופלים. ‎ ההזנחה‎ 
הזאת ‎ גורמת ‎ למטרדים ‎ קשים ‎ ולזיהום ‎ של ‎ אקוויפר ‎ ההר,‎ 
שהוא ‎ מקור ‎ המים ‎ החשוב ‎ ביותר ‎ לפלסטינים ‎ ולישראלים.‎ 
הזיהום ‎ של ‎ מקורות ‎ המים ‎ נוסף ‎ למחסור ‎ הכרוני ‎ במי ‎ שתייה,‎ 
ממנו ‎ סובלים ‎ הפלסטינים ‎ בגדה.‎ 

ההתנחלויות ‎ הוקמו ‎ ללא ‎ מתקנים ‎ מתקדמים ‎ לטיהור‎ 
שפכים, ‎ וכיום ‎ רק ‎ 81  מ-121 ‎ ההתנחלויות ‎ מחוברות‎ 
למתקנים. ‎ כתוצאה ‎ מכך, ‎ כ-6 ‎ מיליון ‎ מ״ק ‎ של ‎ שפכים‎ 
מוזרמים ‎ לוואדיות ‎ בצורה ‎ גולמית. ‎ מזרימה ‎ נוספת ‎ היא‎ 
עיריית ‎ ירושלים, ‎ המזרימה ‎ מדי ‎ שנה ‎ 10  מיליון ‎ מ״ק ‎ שפכים‎ 
לא ‎ מטופלים ‎ לאגן ‎ נחל ‎ קדרון ‎ -  הזרמה ‎ שהיא ‎ מפגע ‎ הביוב‎ 
החמור ‎ ביותר ‎ בישראל. ‎ היישובים ‎ הפלסטיניים ‎ מזרימים‎ 
למעלה ‎ מ-90% ‎ מהשפכים ‎ ללא ‎ כל ‎ טיפול.‎ 

הנין ‎ לא ‎ התעלם ‎ מאחריות ‎ הרשות ‎ הפלסטינית ‎ לטיהור‎ 
שפכים ‎ של ‎ ישובים ‎ פלסטיניים, ‎ אך ‎ הדגיש ‎ את ‎ אחריות‎ 
ממשלת ‎ ישראל, ‎ המעכבת ‎ למעלה ‎ מעשור ‎ מתן ‎ אישורים‎ 
להקמת ‎ מתקני ‎ טיהור ‎ בגדה.‎ 

ח״כ ‎ הנין ‎ תבע ‎ מהממשלה ‎ לפעול ‎ יחד ‎ עם ‎ הרשות‎ 
הפלסטינית, ‎ כדי ‎ לטפל ‎ מייד ‎ בטיהור ‎ השפכים ‎ בגדה.‎ 
ניתוקי ‎ מים ‎ בישובים ‎ ערביים‎ 

בהעלותו ‎ הצעה ‎ לסדר ‎ היום ‎ (8.7), ‎ ביקר ‎ ח״כ ‎ רב ‎ הנין ‎ את‎ 
החלטת ‎ מקורות ‎ לנתק ‎ את ‎ אספקת ‎ המים ‎ מכמה ‎ רשויות‎ 
מקומיות ‎ ערביות ‎ בגליל. ‎ עם ‎ היישובים ‎ הסובלים ‎ מניתוקי ‎ מים‎ 
תכופים ‎ נמצאים ‎ חורפיש, ‎ מראר, ‎ סחנין, ‎ ראמה, ‎ דיר ‎ אל-אסד,‎ 
בענה, ‎ מג׳ד ‎ אל ‎ כרום, ‎ בית ‎ ג׳אן. ‎ ביישובים ‎ אלה ‎ חיים ‎ 112 
אלף ‎ בני ‎ אדם, ‎ והם ‎ ישובים ‎ מוחלשים ‎ מבחינה ‎ כלכלית-‎ 
חברתית, ‎ הסובלים ‎ מגרעונות ‎ כבדים.‎ 
מאה ‎ ■מיה ‎ של ‎ ממשלת ‎ נתניהו‎ 

בהשתתפו ‎ בדיון ‎ על ‎ הצעה ‎ לאי-אמון ‎ בממשלה ‎ (6.7), ‎ מנה‎ 
ח״כ ‎ רב ‎ הנין ‎ כמה ‎ מהצעדים ‎ האנטי-דמוקרטיים, ‎ שיזמה‎ 
ממשלת ‎ נתניהו ‎ במאה ‎ הימים ‎ הראשונים ‎ לשלטונה: ‎ שלילת‎ 
שכר ‎ מעובדים ‎ באמצעות ‎ חוק ‎ של ‎ הכנסת; ‎ הקמת ‎ מיליציות‎ 
עירוניות ‎ בעלות ‎ סמכות ‎ מעצר; ‎ הטלת ‎ עונש ‎ מאסר ‎ של ‎ 20 
שנה ‎ על ‎ פליטים ‎ ועל ‎ מי ‎ שמסייע ‎ להם‎ ;  הגבלה ‎ דרמטית ‎ של‎ 
חופש ‎ הביטוי; ‎ העלאה ‎ ל-65 ‎ את ‎ מספר ‎ הח״כים ‎ הדרושים‎ 
להפלתה ‎ של ‎ ממשלה ‎ מכהנת.‎ 

הנין ‎ הדגיש ‎ את ‎ מסקנתו, ‎ כי ‎ ממשלת ‎ נתניהו ‎ מנהלת‎ 
מתקפה ‎ חמורה ‎ ורב ‎ מישורית ‎ על ‎ המרחב ‎ הדמוקרטי ‎ הקיים.‎ 
אם ‎ מתקפה ‎ זו ‎ לא ‎ תיעצר ‎ -  כל ‎ אזרח ‎ יהיה ‎ חשוב ‎ לסכנה. ‎ אך‎ 
חשופים ‎ במיוחד ‎ הם ‎ האזרחים ‎ הערבים, ‎ שהם ‎ הראשונים‎ 
להיות ‎ קורבנות ‎ המתקפה.‎ 


בהצעה ‎ דחופה ‎ לסדר ‎ היום ‎ בנושא ‎ מאה ‎ ימים ‎ לכהונת‎ 
ממשלת ‎ נתניהו ‎ (7.7), ‎ ציין ‎ ח״כ ‎ חנא ‎ סו״ז־ ‎ (חד״ש), ‎ כי‎ 
ממשלה ‎ זו ‎ ממשיכה ‎ בהרחבת ‎ ההתנחלויות, ‎ למרות ‎ היותן‎ 
מכשול ‎ בדרך ‎ להסדר ‎ שלום ‎ ישראלי-פלסטיני. ‎ בתחום‎ 
הכלכלי, ‎ ממשיכה ‎ הממשל ‎ לטפח ‎ את ‎ הקפיטליזם ‎ החזירי‎ 
ומקדמת ‎ הפרטה ‎ של ‎ תחומי ‎ אחריות ‎ ממשלתיים ‎ בשירותם‎ 
של ‎ אילי ‎ ההון.‎ 

בית ‎ המחוקקים‎ 

חובת ‎ התקנה ‎ של ‎ חוסכי ‎ מים ‎ במבני ‎ ציבור‎ 

הכנסת ‎ אישרה ‎ ב-8.7 ‎ בקריאה ‎ טרומית ‎ את ‎ הצעת ‎ החוק‎ 
שיזם ‎ ח״כ ‎ רב ‎ הנין ‎ בנושא ‎ חובת ‎ ההתקנה ‎ של ‎ אביזרים ‎ חוסכי‎ 
מים ‎ במבני ‎ ציבור.‎ 

בנמקו ‎ את ‎ הצעת ‎ החוק ‎ ציין ‎ הנין, ‎ כי ‎ על ‎ המערכת‎ 
הציבורית ‎ ליטול ‎ את ‎ ההובלה ‎ במאמץ ‎ לחסוך ‎ במים ‎ באמצעות‎ 
חסכנים. ‎ החוק ‎ יחול ‎ על ‎ משרדי ‎ הממשלה, ‎ הרשויות‎ 
המקומיות ‎ ומערכות ‎ ציבוריות ‎ אחרות.‎ 

החלטת ‎ פצ״ר ‎ בנושא ‎ תיק ‎ נעלין‎ 

ח״כ ‎ מוחמר ‎ ברכה ‎ (חד״ש) ‎ שיבח ‎ את ‎ פסיקת ‎ בג״ץ, ‎ אשר‎ 
פסלה ‎ את ‎ שיקול ‎ הדעת ‎ של ‎ הפרקליט ‎ הצבאי ‎ הראשי ‎ בפרשת‎ 
נעלין ‎ ומנעה ‎ זילות ‎ חיי ‎ אדם ‎ פלסטיני.‎ 

ברכה ‎ ביקר ‎ בחריפות ‎ את ‎ הפרקטיקה ‎ של ‎ מערכת ‎ התביעה‎ 
הצבאית, ‎ במסגרתה ‎ אין ‎ פותחים ‎ בחקירה ‎ במקרים ‎ שנהרג‎ 
פלסטיני ‎ מירי ‎ חיילים, ‎ אלא ‎ אם ‎ כן ‎ הייתה ‎ חריגה ‎ מהוראות,‎ 
לפי ‎ הערכת ‎ הגורמים ‎ הצבאיים ‎ החוקרים.‎ 

מנתוני ‎ ארגון ‎ בצלם ‎ עולה, ‎ כי ‎ בין ‎ השנים ‎ 2002-2009  נהרגו‎ 
כ-4,000 ‎ פלסטינים, ‎ מתוכם ‎ 1840  לא ‎ השתתפו ‎ בלחימה. ‎ אך‎ 
באותן ‎ שנים ‎ עצמן, ‎ פתחה ‎ המשטרה ‎ הצבאית ‎ רק ‎ 162  תיקים‎ 
בנושא ‎ של ‎ הרוגים ‎ ופצועים ‎ פלסטינים.‎ 
אסון ‎ השימוש ‎ בנשק ‎ במגזר ‎ הערב■‎ 

ביישובים ‎ הערביים ‎ נעשה ‎ שימוש ‎ נרחב ‎ בנשק ‎ מורשה‎ 
ולא-מורשה, ‎ וזאת ‎ מתחת ‎ לאפה ‎ של ‎ המשטרה, ‎ שאינה ‎ נוקפת‎ 
אצבע ‎ לעצור ‎ את ‎ התופעה ‎ המסוכנת ‎ -  האשים ‎ ח״כ ‎ הנא‎ 
סוייד‎ (8.7).‎ 

סוייד ‎ גינה ‎ את ‎ השימוש ‎ הראוותני ‎ של ‎ ירי ‎ באוויר, ‎ את‎ 
השימוש ‎ לחיסול ‎ חשבונות ‎ ואת ‎ השימוש ‎ הפלילי ‎ בנשק. ‎ הוא‎ 
הסב ‎ את ‎ תשומת ‎ לבה ‎ של ‎ המשטרה ‎ לנוהג ‎ הקיים ‎ בירדן,‎ 
שלפיו ‎ בכל ‎ חתונה ‎ שבה ‎ נורות ‎ יריות ‎ ראווה ‎ -  עוצרים ‎ את‎ 
החתן ‎ ואת ‎ אביו. ‎ זו ‎ אחריות ‎ הממשלה ‎ לאסוף ‎ אותם ‎ 7,000 
כלי ‎ נשק ‎ לא ‎ מורשים, ‎ שלפי ‎ הערכה ‎ מצויים ‎ ביישובים‎ 
הערביים.‎ 


פעילות ‎ מפלגת ‎ השמאל ‎ בעיריית ‎ ברלין‎ 

פורום ‎ רוזה ‎ לוקסמבורג ‎ מזמין ‎ להרצאתו ‎ של ‎ ד״ר ‎ קלאוס‎ 
לדיר, ‎ יו״ר ‎ סיעת ‎ מפלגת ‎ השמאל ‎ במועצת ‎ העיר ‎ ברלין.‎ 

ההרצאה ‎ תתקיים ‎ ביום ‎ ה׳, ‎ 16.7, ‎ בשעה ‎ 19.00  במשרדי‎ 
קרן ‎ רוזה ‎ לוקסמבורג, ‎ רחוב ‎ נחמני ‎ 26, ‎ תל ‎ אביב.‎ 


מאות ‎ השתתפו ‎ במחאה ‎ נגד ‎ התקציב‎ 


כמה ‎ מאות ‎ נשים ‎ וגברים ‎ השתתפו ‎ בעצרת ‎ מחאה ‎ נגד ‎ תקציב‎ 
המדינה, ‎ שנערכה ‎ ב-9.7 ‎ בתל-אביב ‎ ביוזמת ‎ "אפשר ‎ אחרת"‎ 
-  מסגרת ‎ מאבק ‎ של ‎ פעילי ‎ מק״י-חד״ש, ‎ מרצ, ‎ התנועה‎ 
הירוקה ‎ ואחרים. ‎ במקום ‎ התקיים ‎ מיצג ‎ מחאה, ‎ שיישלח‎ 
לראש ‎ הממשלה, ‎ בנימין ‎ נתניהו, ‎ ובו ‎ כתבו ‎ המשתתפים‎ 
הצעות ‎ לשימוש ‎ נכון ‎ יותר ‎ בכספי ‎ התקציב. ‎ בין ‎ הדרישות:‎ 
"השקיעו ‎ בסבסוד ‎ תרופות ‎ לסבתא ‎ שלי ‎ במקום ‎ בעוד ‎ קרוואן‎ 
בשטחים", ‎ "היום ‎ פורסם ‎ כי ‎ ישנה ‎ עוד ‎ ירידה ‎ בזכאות ‎ לבגרות‎ 
בישראל ‎ -  אז ‎ למה ‎ אתם ‎ מקצצים ‎ בתקציב ‎ החינוך?!", ‎ "יש‎ 
אבטלה ‎ במדינה ‎ -  תשקיעו ‎ כסף ‎ בפתרון ‎ הבעיה".‎ 

בעצרת ‎ נשאו ‎ דברים ‎ ח״כ ‎ מוחמד ‎ ברכה, ‎ יו״ר ‎ חד״ש;‎ 
ח״כ ‎ אילן ‎ גילאון ‎ יו״ר ‎ סיעת ‎ מרצ; ‎ ח "כ ‎ דב ‎ חנין ‎ (חד״ש);‎ 
עליזה ‎ ידעי, ‎ יו״ר ‎ איגוד ‎ המטפלות ‎ במשפחתונים ‎ (ר׳ ‎ ידיעה‎ 
בעמוד ‎ זה); ‎ ח״כ ‎ לשעבר ‎ עיסאם ‎ מחול; ‎ ח״כ ‎ לשעבר ‎ תמר‎ 
גוז׳נסקי‎ ;  ח״כ ‎ לשעבר ‎ מוסי ‎ רז‎ ;  עו״ד ‎ יפעת ‎ סולל ‎ <מרצ)‎ ;  ערן‎ 
בן ‎ ימיני‎ (התנועה ‎ הירוקה).‎ 

בתוכנית ‎ האמנותית ‎ נטלו ‎ חלק ‎ הזמרת ‎ מירה ‎ עוואד, ‎ להקת‎ 
זבולון ‎ דאב ‎ סיסטם ‎ והזמר ‎ אבי ‎ וקנין.‎ 

הפגנת ‎ המטפלות‎ 

מטפלות ‎ המשפחתונים ‎ -  ערביות, ‎ חרדיות ‎ וחילוניות‎ 
מרחבי ‎ הארץ, ‎ ארגנו ‎ ביום ‎ ב׳ ‎ השבוע ‎ הפגנה ‎ בתל-אביב, ‎ מול‎ 
משרדי ‎ הממשלה ‎ (דרך ‎ בגין), ‎ בתביעה ‎ שמשרד ‎ התמ״ת ‎ ינהל‎ 
עמן ‎ משא-ומתן ‎ על ‎ שיפור ‎ תנאיי ‎ העסקתן. ‎ להפגנה ‎ הצטרפו‎ 
פעילים ‎ חברתיים ‎ ופעילים ‎ בכוח ‎ לעובדים.‎ 

נשים ‎ הפגינו ‎ נגד ‎ האוצר:‎ 

מעון ‎ יקר ‎ מאוניברסיטה‎ 

מאות ‎ נשים ‎ הפגינו ‎ ב־6.7 ‎ סמוך ‎ למשכן ‎ הכנסת ‎ בירושלים‎ 
למען ‎ חינוך ‎ חינם ‎ לגיל ‎ הרך ‎ (עד ‎ גיל ‎ 3). ‎ הנשים, ‎ רובן ‎ חברות‎ 
בארגוני ‎ הנשים ‎ נעמת, ‎ ויצ״ו ‎ ואמונה ‎ אחזו ‎ בשלטים, ‎ עליהם‎ 
נכתב: ‎ "שטייניץ ‎ אל ‎ תעבוד ‎ עלינו, ‎ אנחנו ‎ רוצות ‎ לעבוד",‎ 
"מעון ‎ יקר ‎ יותר ‎ מאוניברסיטה". ‎ הן ‎ קבלו ‎ על ‎ כך ‎ שהעלות‎ 
הגבוהה ‎ של ‎ המעונות ‎ גורמת, ‎ לכך ‎ שנשים ‎ אינן ‎ יוצאות‎ 
לעבוד, ‎ כיוון ‎ שמשכורתן ‎ הנמוכה ‎ מתקזזת ‎ עם ‎ העלויות‎ 
הגבוהות ‎ של ‎ המעון. ‎ הנשים ‎ ביקרו ‎ בחריפות ‎ את ‎ ניסיון‎ 
הממשלה ‎ להתחמק ‎ מבעיית ‎ העלות ‎ הגבוהה ‎ של ‎ החזקת ‎ פעוט‎ 
במעון ‎ באמצעות ‎ הענקתה ‎ של ‎ נקודת ‎ זיכוי ‎ אחת ‎ לאם ‎ עובדת‎ 
לילד ‎ עד ‎ גיל ‎ 5.‎ 


לרחל ‎ ולכל ‎ בני ‎ המשפחה‎ 

איתכם ‎ באבלכם ‎ הכבד ‎ על ‎ מותו ‎ של‎ 

■צחק ‎ וגנשטיין‎ 

קומוניסט ‎ מסור ‎ לרעיונות ‎ השלום ‎ והצדק‎ 

ועד ‎ מחוז ‎ ת״א-יפו ‎ של ‎ מק״י‎ 
סניף ‎ ת״א ‎ של ‎ מק״י‎ 


עובדי ‎ הדואר ‎ בלונדון ‎ שבתו‎ 
במחאה ‎ על ‎ ההפרטה ‎ הצפויה‎ 

עובדי ‎ הדואר ‎ של ‎ לונדון ‎ שבתו ‎ בשבוע ‎ שעבר ‎ שלושה ‎ ימים‎ 
במחאה ‎ על ‎ תוכנית ‎ הקיצוצים ‎ בשעות ‎ העבודה, ‎ במספר‎ 
המשרות ‎ ובשכר. ‎ עובדי ‎ הדואר ‎ מוחים ‎ על ‎ תוכנית ‎ ההפרטה‎ 
החלקית ‎ של ‎ הדואר, ‎ שגיבשה ‎ ממשלת ‎ הלייבור.‎ 

הטלוויזיה ‎ החברתית ‎ מציגה:‎ 

ביקורת ‎ על ‎ הפרת ‎ החוק ‎ הבינלאומי‎ 

בימים ‎ אלה ‎ מעלה ‎ הטלוויזיה ‎ החברתית ‎ סדרת‎ 
תוכניות ‎ ווידיאו ‎ בשם ‎ "מבדק ‎ תקשורתי", ‎ המבקרת ‎ את‎ 
התקשורת ‎ הישראלית ‎ בשל ‎ הסתרה ‎ של ‎ הפרות ‎ החוק‎ 
הבינלאומי ‎ מעיני ‎ הציבור ‎ הישראלי. ‎ בין ‎ הנושאים ‎ של‎ 
התוכנית: ‎ המושג ‎ "מאחזים ‎ בלתי ‎ חוקיים"; ‎ אופן‎ 
הדיווח ‎ מההפגנות ‎ בנעלין, ‎ בהן ‎ נהרג ‎ מפגין ‎ פלסטיני‎ 
מירי ‎ של ‎ חייל ‎ צה״ל; ‎ האדרת ‎ המסתערבים, ‎ תוך‎ 
התעלמות ‎ מכך ‎ שמדובר ‎ ביחידות ‎ שהפעלתן ‎ במצבי‎ 
לחימה ‎ אסורה ‎ ע״פ ‎ החוק ‎ הבינלאומי. ‎ לתוכנית ‎ שותף‎ 
הוועד ‎ הציבורי ‎ נגד ‎ עינויים.‎ 

"זכותון" ‎ המלצרים‎ 

מלצרים ‎ ועובדים ‎ באולמות ‎ אירועים ‎ נתקלים ‎ בהפרות ‎ רבות‎ 
של ‎ דיני ‎ עבודה. ‎ במטרה ‎ לעודד ‎ את ‎ המלצרים ‎ לעמוד ‎ על‎ 
זכויותיהם, ‎ פרסמה ‎ לאחרונה ‎ התוכנית ‎ המשפט ‎ בשירות‎ 
הקהילה ‎ של ‎ אוניברסיטת ‎ ת״א ‎ "זכותוך, ‎ שישמש ‎ כלי ‎ עזר‎ 
במאבק ‎ לשיפור ‎ תנאי ‎ עבודתם. ‎ ליווי ‎ משפטי ‎ של ‎ התארגנויות‎ 
עובדים ‎ בענף ‎ המסעדנות ‎ הביא ‎ את ‎ המשפט ‎ בשירות ‎ הקהילה‎ 
למסקנה, ‎ שהזכותון ‎ נחוץ, ‎ שכן ‎ רבים ‎ מהמלצרים ‎ הם ‎ צעירים,‎ 
שעבורם ‎ המלצרות ‎ היא ‎ עבודה ‎ זמנית ‎ וחלקית, ‎ ולכן ‎ אופיינית‎ 
להם ‎ חוסר ‎ מודעות ‎ לזכויותיהם.‎ 

הזכותון, ‎ שפורסם ‎ בעברית ‎ ובערבית ‎ מפרט ‎ את ‎ זכויותיהם ‎ של‎ 
המלצרים, ‎ את ‎ הדרכים ‎ לממש ‎ את ‎ זכויותיהם ‎ ואת ‎ הגורמים‎ 
היכולים ‎ לסייע ‎ בידם.‎ 

מק״י ‎ -  סניף ‎ תל-אביב‎ 

קורס ‎ קצר ‎ ללימוד ‎ רזי ‎ התקציב‎ 

יתקיים ‎ בימי ‎ ה׳ ‎ בשעה ‎ 19.30 
בגדה ‎ השמאלית, ‎ אחד ‎ העם ‎ 70  ת״א‎ 
מועד׳ ‎ המפגשים: ‎ 30.7, ‎ 6.8, ‎ 13.8 
הרשמה: ‎ 6293944-03  1ו.9׳ו0.ו>31ווו@0}חו‎ 

חוג ‎ אחווה ‎ -  חיפה‎ 

שדרות ‎ בן ‎ גוריון ‎ 39 

ביום ‎ ד׳, ‎ 15  ביולי, ‎ בשעה ‎ 19.30 

חמישים ‎ שנה ‎ למרד ‎ ואדי ‎ סליב‎ 

דיון ‎ עם ‎ דוד ‎ חמו, ‎ עורך ‎ "עתון ‎ אחר"‎ 

